चेस

चेस निम्ह कासामिपिनिगु दथुइ म्हितिगु छगू बोर्ड कासा खः। थ्व छपा प्यकुंलाःगु बोर्डय् म्हितिगु या, गुकिया दुने तुयु व हाकुगु ६४गु चिधंगु प्यकुंला दइ। सकल झ्वः व थां ८गु प्यकुंला दइ। निम्हं कासामिं १६ग्व ग्वतिं कासा न्ह्यथनि: ८म्ह सिपाहिं, निम्ह सलः, निम्ह उंथ, निम्ह किसि, छम्ह लानि व छम्ह जुजु दइ।

कासाया आज्जु धयागु प्रत्येक कासामिं प्रतिद्वन्दिया जुजुयात चेकमेट यायेगु कुतः यायेगु खः। चेकमेट धयागु विरोधी जुजुयात ख्याच्वः ('चेक') खः गुकियात छुं नं चालं पने फइमखु। चेकमेट जुइबलय् चेकमेट जुयाच्वंम्ह कासामि बूइ, अले मेम्ह कासामि त्याइ।

कासाया झ्वलय् निम्ह प्रतिद्वन्द्वीं पाः कायाः ​​थःथःगु छग्वः ग्वतियात बोर्डया थीथी प्यकुंलाय् संकी। छम्ह कासामि ('तुयुगु') याके तुयु रंगया ग्वति दइ धाःसा मेम्ह कासामि ('हाकु') याके हाकुगु उंया ग्वति दइ। ग्वतितेत गथे यानाः न्ह्याकेगु व प्रतिद्वन्दिया ग्वतियात बोर्डं लिकायेगु बारे नियमत दु। तुयुगु खलःया कासामिं न्ह्याबलें न्हापां संकि। थ्व कारणं अप्व याना थ्व खँय् सहमति दु कि तुयुयात छुं भचा फाइदा दु, व टुर्नामेन्ट कासाय् तुयुं हाकु स्वया अप्व त्याकी।

स्वयादिसँ
 कासा

पुचः:कासा